গতকালই ফেসবুক লাইভে এসে তাঁর নতুন টেলিভিশন প্রজেক্ট ‘কাজললতা’-র কথা ঘোষণা করেছেন প্রযোজক-পরিচালক রাজ চক্রবর্তী। তাঁর প্রযোজক সংস্থার এই নতুন ধারাবাহিক শুরু হতে চলেছে আগামী ২৬ জুন থেকে, কালারস বাংলায়। এই ধারাবাহিকে মুখ্য চরিত্রে রয়েছেন স্বাগতা মুখোপাধ্যায় এবং তনিমা সেন। 
এই ধারাবাহিক দিয়েই টেলিভিশনে ডেবিউ করতে চলেছেন দুই নতুন অভিনেত্রী— অন্বেষা হাজরা ও দেবচন্দ্রিমা সিংহ রায়। গত ২৫ মে থেকে শুরু হয়েছে শ্যুটিং। এই প্রজেক্টটি নিয়ে বেশ এক্সাইটেড রাজ চক্রবর্তী। 

ধারাবাহিকের গল্পের সঙ্গে কালারস-এর ‘স্বরাগিণী’ ধারাবাহিকের গল্পের বেশ মিল রয়েছে বলে শোনা যাচ্ছে। সেখানে ‘স্বরা’ ও ‘রাগিণী’, এই দুই নায়িকার ভূমিকায় ছিলেন হেলি শাহ ও তেজস্বী প্রকাশ। এখানেও ‘কাজল’-এর ভূমিকায় অভিনয় করছেন অন্বেষা ও ‘লতা’-র ভূমিকায় দেবচন্দ্রিমা। 

অন্বেষা হাজরা
দু’জনেই সুন্দরী নিঃসন্দেহে। দেবচন্দ্রিমা আবার সুগায়িকাও। দু’জনে অভিনয়টা কেমন করবেন, সেটা অবশ্য আর মাসখানেক পরেই বোঝা যাবে। কিন্তু টেলিভিশন ডেবিউয়ের জন্য এই দু’জনের জন্যেই এবেলা ওয়েবসাইটের পক্ষ থেকে রইল অনেক শুভেচ্ছা। 

দেবচন্দ্রিমা সিংহরায়
দেখে নিন ধারাবাহিকের প্রোমো নীচের লিঙ্কে ক্লিক করে—